‘ซิกโก้’ดี๊ด๊ากำไรดีได้หนี้คืนต้นทุนลด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — สินอุตสาหกรรมกำไรเพิ่ม ได้หนี้คืนต้นทุนการเงินลด
นายอุกฤต ชูโต เลขานุการบริษัทเงินทุน (บง.) สินอุตสาหกรรมหรือซิกโก้ เปิดเผยว่า ในช่วงไตรมาสแรกที่ผ่านมา บริษัทมีกำไรจากงบการเงินรวม 29.3 ล้านบาท เพิ่มขึ้นเมื่อเทียบกับงวดเดียวกันของปีก่อนที่มีกำไร 27.4 ล้านบาท และมีกำไรเฉพาะกิจการบริษัท 46.2 ล้านบาท เพิ่มขึ้นเมื่อเทียบกับงวดเดียวกันของปีก่อนที่มีกำไร 43.4 ล้านบาท
ทั้งนี้ รายได้จากดอกเบี้ยและเงินปันผลได้ 353 ล้านบาท ลดลง 21% จากงวดเดียวกันของปีก่อน เนื่องจากปริมาณธุรกิจที่ลดลง โดยมีค่าใช้จ่ายดอกเบี้ย ในไตรมาสที่ 1 ปี พ.ศ. 2553 มีจำนวน 76 ล้านบาทลดลง 58% เมื่อเทียบกับระยะเดียวกันของปี พ.ศ.2552 เนื่องจากอัตราดอกเบี้ยในไตรมาสแรกของปีก่อนสูงกว่าปัจจุบัน ประกอบกับขนาดเงินฝากที่ลดลงตามปริมาณธุรกิจ
นอกจากนี้ มีรายได้ดอกเบี้ยและเงินปันผล 277 ล้านบาท เพิ่มขึ้น 3% เมื่อเทียบจากงวดเดียวกันของปีก่อน สำหรับรายการหนี้สูญและหนี้สงสัยจะสูญในไตรมาสแรกมี 260 ล้านบาท เทียบกับระยะเดียวกันของปีก่อนหน้าที่มี 50 ล้านบาท ทั้งนี้บริษัทยึดหลักความระมัดระวังในการตั้งสำรอง ทำให้อัตราการสำรองเผื่อหนี้สงสัยจะสูญต่อหนี้ที่ไม่ก่อให้เกิดรายได้ (เอ็นพีแอล) ของสินเชื่อรวมไตรมาสแรกอยู่ที่ 88% เทียบกับอัตราที่ 80% เมื่อสิ้นปีที่ผ่านมา โดยมีอัตราเอ็นพีแอลของการให้เช่าซื้อรถยนต์ของบริษัทโดยเฉลี่ยช่วงไตรมาสแรกอยู่ที่ 7.3% เทียบกับอัตรา 7.6% และเมื่อสิ้นปีที่ผ่านมา
ส่วนรายได้ที่มิใช่ดอกเบี้ยเท่ากับ 59.29 ล้านบาท ลดลง 12.7% แต่มีค่าใช้จ่ายดำเนินงานเท่ากับ 23.6 ล้านบาท ลดลงจากงวดเดียวกันของปีก่อน 89.7% โดยมีกำไรจากการขายที่ดินที่ได้รับชำระหนี้ของลูกหนี้ 95 ล้านบาทหรือคิดเป็นกำไรหลังหักภาษีจากการขายที่ดินดังกล่าว 71 ล้านบาท และมีค่าใช้จ่ายเกี่ยวกับพนักงานลดลง 15 ล้านบาทอันเป็นผลจากโครงการเกษียณก่อนกำหนดในปลายปีที่ผ่านมาเพื่อปรับปรุงประสิทธิภาพบุคลากร 2.ฐานะการเงินในงบการเงินเฉพาะกิจการ
2.1 สินทรัพย์ ณ วันที่ 31 มีนาคม พ.ศ.2553 มีสินทรัพย์รวมทั้งสิ้น 20,024.97 ล้านบาท หรือลดลง
ร้อยละ 3.86 จากสิ้นปี พ.ศ. 2552 โดยสินทรัพย์รวมส่วนใหญ่ประกอบด้วยเงินให้กู้ยืม ลูกหนี้
และดอกเบี้ยค้างรับสุทธิจำนวน 14,382.10 ล้านบาท หรือคิดเป็นร้อยละ 71.82 ของสินทรัพย์รวม 
ณ วันที่ 31 มีนาคม พ.ศ.2553 มียอดค่าเผื่อหนี้สงสัยจะสูญและค่าเผื่อการปรับมูลค่าจากการ
ปรับโครงสร้างหนี้รวมจำนวน 2,049.80 ล้านบาทเทียบกับจำนวน 1,931.69 ล้านบาท ณ วันที่ 31 
ธันวาคม พ.ศ.2552 หรือเพิ่มขึ้นร้อยละ 6.11 
2.2 แหล่งที่มาของทุน ณ วันที่ 31 มีนาคม พ.ศ.2553 แสดงแหล่งเงินทุนที่สำคัญซึ่งมาจากการกู้ยืมและ
เงินรับฝากทั้งสิ้นจำนวน 15,766.87 ล้านบาท ลดลงร้อยละ 6.04 จากสิ้นปี พ.ศ.2552 สอดคล้องกับ
การลดลงของสินทรัพย์
2.3 ส่วนของผู้ถือหุ้น ณ วันที่ 31 มีนาคม พ.ศ.2553 มีส่วนของผู้ถือหุ้นจำนวน 3,670.09 ล้านบาท 
เพิ่มขึ้น 78.01 ล้านบาท
 
3.ข้อมูลทางการเงินที่สำคัญในงบการเงินเฉพาะกิจการ
3.1 มูลค่ากิจการ ราคาตามบัญชีสุทธิต่อหุ้น ณ วันที่ 31 มีนาคม พ.ศ.2553 เท่ากับ 6.14 บาท 
เปรียบเทียบกับ 6.01 บาท ณ วันที่ 31 ธันวาคม พ.ศ. 2552 หรือเพิ่มขึ้น 0.25 บาทต่อหุ้น
จึงเรียนมาเพื่อทราบ